

**Runoteos Ikäisekseen hyvin säilynyt juhlii satavuotiaan Suomen runoutta**

Tiedote 6.3.2017

**HUOM!** Teosesittely Töölön kirjastossa tänään 6.3. klo 18, Topeliuksenkatu 6, Helsinki.



Juhlavuoden teoksessa ***Ikäisekseen hyvin säilynyt*** (Kirjapaja) on runo jokaiselta itsenäisyyden vuodelta. Mukana on niin **L. Onervan,** **Mika Waltarin** ja **Tommy Tabermanin** kaltaisia klassikoita kuin **Heli Laaksosen**, **Tuomari Nurmion** ja **Markus Leikolan** tapaisia nykylyyrikoita. Vuoden 2017 runo on tilattu kirjailija **Riina Katajavuorelta**.

**Tuula Korolaisen** ja **Riitta Tuluston** kokoamassa antologiassa satavuotias Suomi elää ja hengittää runoilijoiden säkeissä. Esiin piirtyvät eri aikojen ilmiöt, ihmiset ja tunnelmat, milloin liikuttavat, järkyttävät, milloin iloiset ja huvittavat. Tekstien lomassa on valokuvia menneiltä vuosikymmeniltä. Satavuotiaan elämänkokemukseen mahtuu paljon.

Teos nostaa maljan Suomelle ja suomalaisille. Se on mainio lahjaidea kaikille vuoden aikana juhliville – ikään katsomatta.

**Tuula Korolainen** ja **Riitta Tulusto** ovat kirjailijoita ja runouden ystäviä**.** Heiltä on ilmestynyt aiemmin useita runoantologioita, mm. suositut *Täyttä päätä* (2012) ja *Pää tallella* (2010).

**TUULA KOROLAINEN JA RIITTA TULUSTO (toim.) Ikäisekseen hyvin säilynyt. Satavuotiaan Suomen runoja. 176 s. Kirjapaja 2017. Kl 82.2. ISBN 978-952-288-615-6. 29,90 e**

**HUOM! Teosesittely Töölön kirjastossa ma 6.3. klo 18, Topeliuksenkatu 6, Helsinki.**

**Lisätietoja:** Kirjapaja /viestintäpäällikkö Marja-Liisa Saraste (09 6877 4568) [marja-liisa.saraste@kirjapaja.fi](mailto:marja-liisa.saraste@kirjapaja.fi) tai Tuula Korolainen (040-5439348) [tuula.korolainen@saunalahti.fi](mailto:tuula.korolainen@saunalahti.fi), Riitta Tulusto (0407616137) [riitta.tulusto@gmail.com](mailto:riitta.tulusto@gmail.com)

**Arvostelukappaleet:** Minna Vatja, [minna.vatja@kirjapaja.fi](mailto:minna.vatja@kirjapaja.fi)

